**Ești cea mai frumoasă ninsoare de maci!**

*Doina Bezea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ești cea mai frumoasă

ninsoare de maci!

cu buzele-ți tandre

în săruturi mă-mbraci,

fecioară de patimi

cu sânii de jar,

mă arzi ca un rug

pe sub piei de stejar.

Și cade sub triste

covoare de geruri,

a ta legănare

unduind roua-n ceruri,

cu talpa-ți plăpândă

dezvelind așternuturi,

plutești ca o vrajă

într-o mie de fluturi.

Ești cea mai frumoasă

ninsoare de maci!

sub tine, eu tremur

când m-acoperi, și taci!

m-așez într-un crivăț

sub cupola-ți de nea,

și sânger a tine

într-un bulgăr de stea.

Autor Doina Bezea